CELEX: 32022R0271
Language: sk
Date: 2022-02-23 00:00:00
Title: Vykonávacie nariadenie Komisie (EÚ) 2022/271 z 23. februára 2022, ktorým sa opravuje vykonávacie nariadenie Komisie (EÚ) 2020/1760 o povolení prípravku s obsahom Bacillus subtilis DSM 25841 ako kŕmnej doplnkovej látky pre všetky druhy ošípaných vrátane prasníc s výnimkou dojčiacich prasníc na dosiahnutie pozitívneho vplyvu na ciciaky (držiteľ povolenia Chr. Hansen A/S) (Text s významom pre EHP)

24.2.2022   
               
               
                  SK
               
               
                  Úradný vestník Európskej únie
               
               
                  L 43/10
               
            
         VYKONÁVACIE NARIADENIE KOMISIE (EÚ) 2022/271
         z 23. februára 2022,
         ktorým sa opravuje vykonávacie nariadenie Komisie (EÚ) 2020/1760 o povolení prípravku s obsahom Bacillus subtilis DSM 25841 ako kŕmnej doplnkovej látky pre všetky druhy ošípaných vrátane prasníc s výnimkou dojčiacich prasníc na dosiahnutie pozitívneho vplyvu na ciciaky (držiteľ povolenia Chr. Hansen A/S)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:
         
                     (1)
                  
                  
                     Vykonávacím nariadením Komisie (EÚ) 2020/1760 (2) sa v záujme dosiahnutia pozitívneho vplyvu na ciciaky povolilo na obdobie 10 rokov používanie mikroorganizmu Bacillus subtilis DSM 25841 ako kŕmnej doplnkovej látky pre všetky druhy ošípaných vrátane prasníc s výnimkou dojčiacich prasníc.
                  
               
                     (2)
                  
                  
                     V prílohe k vykonávaciemu nariadeniu (EÚ) 2020/1760 bolo v stĺpci „Identifikačné číslo doplnkovej látky“ zaznamenané nesprávne identifikačné číslo.
                  
               
                     (3)
                  
                  
                     Vykonávacie nariadenie (EÚ) 2020/1760 by sa preto malo zodpovedajúcim spôsobom opraviť. V záujme zrozumiteľnosti je vhodné nahradiť celú prílohu k uvedenému vykonávaciemu nariadeniu jej opraveným znením.
                  
               
                     (4)
                  
                  
                     S cieľom umožniť prevádzkovateľom krmivárskych podnikov prispôsobiť označenie doplnkovej látky a krmiva, ktoré ju obsahuje, opraveným podmienkam povolenia by sa malo stanoviť prechodné obdobie, pokiaľ ide o uvádzanie týchto výrobkov na trh.
                  
               
                     (5)
                  
                  
                     S cieľom chrániť oprávnené očakávania zainteresovaných strán vo vzťahu k podmienkam povolenia doplnkovej látky by toto nariadenie malo nadobudnúť účinnosť čo najskôr.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha k vykonávaciemu nariadeniu (EÚ) 2020/1760 sa nahrádza prílohou k tomuto nariadeniu.
         
         
            Článok 2
            
               1.   Prípravok špecifikovaný v prílohe a premixy obsahujúce uvedenú látku, ktoré sú vyrobené a označené pred 25. augustom 2022 v súlade s pravidlami uplatniteľnými pred 25. februárom 2022, možno naďalej uvádzať na trh až do vyčerpania existujúcich zásob.
            
            
               2.   Kŕmne suroviny a kŕmne zmesi obsahujúce daný prípravok a premixy uvedené v odseku 1, ktoré sú vyrobené a označené pred 25. februárom 2023 v súlade s pravidlami uplatniteľnými pred 25. februárom 2022, možno naďalej uvádzať na trh až do vyčerpania existujúcich zásob.
            
         
         
            Článok 3
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. februára 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 268, 18.10.2003, s. 29.
         
            (2)  Vykonávacie nariadenie Komisie (EÚ) 2020/1760 z 25. novembra 2020 o povolení prípravku s obsahom Bacillus subtilis DSM 25841 ako kŕmnej doplnkovej látky pre všetky druhy ošípaných vrátane prasníc s výnimkou dojčiacich prasníc na dosiahnutie pozitívneho vplyvu na ciciaky (držiteľ povolenia Chr. Hansen A/S) (Ú. v. EÚ L 397, 26.11.2020, s. 6).
      
      
         
            PRÍLOHA
            
                        Identifikačné číslo doplnkovej látky
                     
                     
                        Názov/meno držiteľa povolenia
                     
                     
                        Doplnková látka
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec platnosti povolenia
                     
                  
                        JTK/kg kompletného krmiva s obsahom vlhkosti 12 %
                     
                     
                        JTK/l vody na napájanie
                     
                  
                        
                           Kategória zootechnických doplnkových látok. Funkčná skupina: stabilizátory črevnej mikroflóry
                        
                     
                  
                        4b1902
                     
                     
                        Chr. Hansen A/S
                     
                     
                        
                           Bacillus subtilis
                        
                        DSM 25841
                     
                     
                        
                           Zloženie doplnkovej látky
                        
                        Prípravok s obsahom Bacillus subtilis DSM 25841 obsahujúci minimálne 1,25 × 1010 JTK/g doplnkovej látky
                        Tuhá forma
                        
                           Charakteristika účinnej látky
                        
                        Životaschopné spóry mikroorganizmu Bacillus subtilis DSM 25841
                        
                           Analytická metóda
                            (1)
                        
                        Na identifikáciu mikroorganizmu Bacillus subtilis DSM 25841: Identifikácia: gélová elektroforéza v pulznom poli (PFGE)
                        Na kvantifikáciu mikroorganizmu Bacillus subtilis DSM 25841 v kŕmnej doplnkovej látke, premixoch a krmivách: difúzna platňová metóda s použitím tryptón-sójového agaru – EN 15784
                     
                     
                        Všetky druhy ošípaných vrátane prasníc
                        s výnimkou dojčiacich prasníc na dosiahnutie pozitívneho vplyvu na ciciaky
                     
                     
                        –
                     
                     
                        5 × 108
                        
                     
                     
                        –
                     
                     
                        1,7 × 108
                        
                     
                     
                        –
                     
                     
                        
                                    1.
                                 
                                 
                                    V návode na použitie doplnkovej látky a premixov sa musia uvádzať podmienky skladovania a stabilita pri tepelnom ošetrení.
                                 
                              
                                    2.
                                 
                                 
                                    Doplnkovú látku možno používať vo vode na napájanie.
                                 
                              
                                    3.
                                 
                                 
                                    Pri použití doplnkovej látky vo vode na napájanie treba zabezpečiť jej homogénna disperzia.
                                 
                              
                                    4.
                                 
                                 
                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania: potenciálny respiračný senzibilizátor, potenciálna kožná dráždivosť a potenciálny senzibilizátor očí alebo kože. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami.
                                 
                              
                     
                        16.12.2030
                     
                  
               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.